als_Latn dik_Latn sag_Latn
Rrufeja i merr jetën një të riu në Këlcyrë. Ngjarja e rëndë ka ndodhur të martën, në fshatin Vinokash i Parë, Këlcyrë, në vendin e quajtur Luadh, ku viktimë ka mbetur shtetasi A.Ç., 31 vjeç.
Atë ditë zona ishte përfshirë nga reshjet lokale të shiut, të shoqëruara edhe me rrufe. Viktima u vonua për kthimin e tij në shtëpi dhe familjarët nisën që ta kërkonin në zonë. Ata e gjetën të vdekur dhe fillimisht patën dyshime për shkaqet e humbjes së jetës së 31-vjeçarit.
Nga veprimet hetimore të kryera nga policia rezulton se vdekja e të riut ka qenë aksidentale, i goditur nga rrufeja. Lidhur me këtë ngjarje materialet iu referuan Prokurorisë së Përmetit për ndjekje të mëtejshme.
8 qershor 2017 (gazeta-Shqip.com)
als_Latn als_Latn als_Latn als_Latn